Agemmuḍ i d-tefka tfelwit-a, 40/50, rran-d amawal n udlisfus ur icuba ara ɣer win ssemrasen deg tudert-nsen n yal ass, amselɣu wis 32 yenna-d : « Tutlayt-nneɣ n yal ass texleḍ akked tutlayin-nniḍen, am taɛrabt d tefransist, ma d tin n udlisfus ur yeṭṭuqet ara deg-s, ula deg yisefra yellan deg-s, nettmager-d awalen ur nefhim ara ». Yella umselɣu wis 27 i d-yennan: « Llan wawallen imaynuten, wid nettaf deg yirmad n tutlayt am talɣa, tagetnamka...». Ma d inelmaden-nniḍen 10/50, nnan-d belli amawal-a icuba win nessemras deg tuder-nneɣ n yal ass.